TikTok și Meta au publicat rapoarte despre România și perioada alegerilor. Milioane de like-uri false și zeci de mii de conturi de spam
Platforma TikTok și compania Meta, care deține Facebook, Instagram și Whatsapp, au publicat rapoarte de transparență în care fac referiri la alegerile prezidențiale din România de anul trecut, anulate în cele din urmă din cauza suspiciunilor de intervenție externă în favoarea unuia dintre candidați. Aflăm, astfel, că milioane de like-uri și de solicitări false de urmărire au fost împiedicate de platforma TikTok, care a blocat zeci de mii de conturi de spam și circa 100.000 de conturi false în România.